Държавен вестник, бр. 106, 2025 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  106
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на втора и трета степен на професионална квалификация по професията 
„Електрически инсталации“ от Списъка на професиите за професионално образование и 
обучение (СППОО), утвърден от министъра на образованието и науката със Заповед № РД 09-
2230 от 09.08.2024 г., изискванията за входящото минимално образователно равнище към 
кандидатите са: 
1.1.1. За придобиване на втора степен на професионална квалификация: 
• за лица, навършили 16 години – завършен първи гимназиален етап. 
1.1.2. За придобиване на трета степен на професионална квалификация 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
Изискването за входящо квалификационно равнище при продължаващо професионално 
обучение за придобиване на трета степен на професионална квалификация е придобита втора 
степен на професионална квалификация по същата професия. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. Втора степен на професионална квалификация по професията 
Лицата, придобили втора степен на професионална квалификация по професията 
„Електроснабдяване и електрообзавеждане“, могат да извършват основни дейности, свързани с 
експлоатацията, монтажa, техническото обслужване и ремонта на електрически съоръжения и 
инсталации в сгради, подстанции, електрически централи, промишлени предприятия и други 
потребители. 
Те 
участват 
в 
изграждането 
и 
свързването 
на 
електрически 
табла, 
трансформаторни уредби, захранващи линии и елементи от системите за електроснабдяване, 
както и в инсталирането на електрически машини и уреди в различни производствени и 
експлоатационни среди. В съответствие с Директива (ЕС) 2023/2413 лицата могат да участват в 
монтажа и първоначалното въвеждане в експлоатация на зарядни станции за електрически 
превозни средства и съоръжения за съхранение на електрическа енергия (батерии), 
включително в битови и сградни инсталации. 
Изпълняват задачи по свързване и включване на съоръжения, тестване на електрически 
вериги, подмяна на дефектирали елементи и периодични измервания за контрол на 
електрически параметри. Работят с основни електрически схеми, ползват ръчни и 
електроинструменти, измервателна техника и лични предпазни средства. Дейностите се 
извършват под ръководството на по-квалифицирано лице и изискват спазване на 
технологичната последователност, правилата за безопасност и електротехническите стандарти. 
Работната среда включва както закрити помещения, така и открити площадки, понякога в 
производствени зони с повишен шум, запрашеност или вибрации. За упражняване на 
професията се изисква правоспособност за работа в електроуредби, базови познания по 
електротехника и умения за работа в екип, при необходимост и в условия на повишено 
натоварване или аварийни ситуации.